La Liga. “Atletiko” o‘z maydonida g‘alaba qozondi (video)

Futbol bo‘yicha Ispaniya La Ligasining 17-turi doirasida 14-dekabr, shanba kuni navbatdagi 2 ta uchrashuv nihoyasiga yetdi.

Diyego Simeone qo‘l ostidagi Madridning “Atletiko” klubi o‘z maydonida “Osasuna”ni sinovdan o‘tkazdi.
Bellashuv davomida “matraschilar” vakillari Alvaro Morata (67) hamda Saul Nyiges (75) o‘z nomiga bittadan gol yozdirib qo‘ydi.
Shu tariqa madridliklar o‘z uyida kechgan bahsda “Osasuna”ni 2:0 hisobida mag‘lubiyatga uchratdi va muhim 3 ochkoga ega bo‘ldi.
Qayd etish joiz, mazkur g‘alabadan so‘ng “Atletiko” ochkolari sonini 29 taga yetkazib oldi va musobaqa jadvalida 4-o‘ringa ko‘tarildi. “Osasuna” esa 23 ochko bilan 10-o‘rinda bormoqda.
La Liga
16-tur bahslari
14-dekabr, shanba
Gollar: 1:0 — 67 Morata, 2:0 — 75 Saul
“Atletiko”: Oblak, Trippyer, Ximenes, Sanches (Errera, 63), Felipe, Tomas, Saul, Lemar (Korrea, 54), Koke, Joau Feliks (Ermoso, 82), Morata
“Osasuna”: Errera, Estupinyan, Navas, David Garsiya, Ronkalya, Roberto Torres (Adrian, 73), Ruben Garsiya, Brashanas, Merida (Inyigo Peres, 79), Chimi Avila, Oyer Sanxurxo (Ibanyes, 73)
Ogohlantirishlar: Sanches (26), Errera (53)
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!